|  |  |  |  |  |
| --- | --- | --- | --- | --- |
| |  | | --- | | http://web.zpr.fer.hr/ergonomija/2004/hendija/slike/grb_zg.gif | | | REPUBLIKA HRVATSKA  **GRAD ZAGREB**  URED ZA JAVNU NABAVU  U Zagrebu, 29.studenoga 2017. | |
| Na temelju članka 198. Zakona o javnoj nabavi (NN br. 120/2016), Grad Zagreb kao Središnje tijelo za javnu nabavu, a za naručitelja INTEGRIRANI PROMET ZAGREBAČKOG PODRUČJA d.o.o., Zagreb, Park Stara Trešnjevka 2, a nastavno na Nacrt Dokumentacije o nabavi za predmet nabave **Izrada II faza Master plana prometnog sustava Grada Zagreba, Zagrebačke županije i Krapinsko zagorske županije**, evidencijski broj: **008-002-14-2017-EVV** objavljuje | | | |
| **Izvješće o prethodnom savjetovanju u odnosu na Nacrt Dokumentacije o nabavi** | | | |
| **R.br.** | **Primjedbe i prijedlozi gospodarskih subjekata** | | **Izvješće o prihvaćenim i neprihvaćenim primjedbama i prijedlozima** |
| 1 | U točki 15.2. UVJETI TEHNIČKE I STRUČNE SPOSOBNOSTI I NJIHOVE MINIMALNE RAZINE Dokumentacije o nabavi navedeno je:  „Gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini pružio usluge iste ili slične predmetu nabave izrade Master plana prometa ili prometne studije ili slično koja uključuje cestovni i željeznički prometni sustav i sustav javnog prijevoza putnika za područje s minimalno 500.000 stanovnika s time da vrijednost bez PDV-a pružene usluge mora biti minimalno u visini procijenjene vrijednosti nabave čime gospodarski subjekt dokazuje da ima potrebno iskustvo, znanje i sposobnost i da je, s obzirom na opseg, predmet i procijenjenu vrijednost nabave, sposoban kvalitetno obavljati usluge iz predmeta nabave. …  Gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini pružio usluge iste ili slične predmetu nabave s time da vrijednost bez PDV-a pružene usluge mora biti minimalno u visini procijenjene vrijednosti nabave čime gospodarski subjekt dokazuje da ima potrebno iskustvo, znanje i sposobnost i da je, s obzirom na opseg, predmet i procijenjenu vrijednost nabave, sposoban kvalitetno obavljati usluge iz predmeta nabave.  Popis usluga mora minimalno sadržavati:  - jedna (1) usluga izrade Master plana prometa ili prometne studije ili slično koja uključuje cestovni i željeznički prometni sustav i sustav javnog prijevoza putnika za područje s minimalno 500.000 stanovnika u visini iznosa procijenjene vrijednosti  Popis sadrži minimalno opis, vrijednost, datum završetka usluga, te naziv druge ugovorne strane.“  Prema dostupnim informacijama, u Republici Hrvatskoj u zadnjih pet godina nije napravljen niti jedan Master plan prometa ili Prostorno-prometna studija za područje koje obuhvaća više od 500.000 stanovnika, a da je vrijednost pružene usluge bez PDV-a, u visini procijenjene vrijednosti nabave (8.000.000,00 Kn). Ovaj uvjet direktno isključuje domaće ponuditelje u ovom nadmetanju.  Predlažemo promjenu uvjeta nadmetanja kojima bi gospodarski subjekt morao dokazati da je u godini u kojoj je započeo postupak javne nabave i tijekom deset godina koje prethode toj godini, pružio usluge iste ili slične predmetu nabave za područje s minimalno 200.000 stanovnika, a da je vrijednost jedne ili kumulativna vrijednost dvije pružene usluge bez PDV-a, minimalno u visini procijenjene vrijednosti nabave (8.000.000,00 Kn). | | **Naručitelj ostaje kod predloženih uvjeta – vezano uz područje sa 500.000 stanovnika - iz razloga što su isti razmjerni predmetu nabave te su određeni prema uvjetima u projektnom zadatku koji je sastavni dio dokumentacije za nadmetanje.**  **Usvaja se slijedeća promjena (crveno označen tekst):**  „Gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini pružio usluge iste ili slične predmetu nabave izrade Master plana prometa ili prometne studije ili slično koja uključuje cestovni i željeznički prometni sustav i sustav javnog prijevoza putnika za područje s minimalno 500.000 stanovnika s time da zbroj vrijednost bez PDV-a najviše dvije pružene usluge mora biti minimalno u visini procijenjene vrijednosti nabave čime gospodarski subjekt dokazuje da ima potrebno iskustvo, znanje i sposobnost i da je, s obzirom na opseg, predmet i procijenjenu vrijednost nabave, sposoban kvalitetno obavljati usluge iz predmeta nabave. …  Gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini pružio usluge iste ili slične predmetu nabave s time da zbroj vrijednosti bez PDV-a najviše dvije pružene usluge mora biti minimalno u visini procijenjene vrijednosti nabave čime gospodarski subjekt dokazuje da ima potrebno iskustvo, znanje i sposobnost i da je, s obzirom na opseg, predmet i procijenjenu vrijednost nabave, sposoban kvalitetno obavljati usluge iz predmeta nabave.  **Izmjena dokumentacije točka 15.2.** |
|
| 2. | Vezano na točku 27. Kriterij za odabir ponude predložene Dokumentacije o nabavi, za sve dolje navedene ključne stručnjake:  1.Stručnjak 1. Voditelj tima  2.Stručnjak 2. Stručnjak za izradu prometnih analiza i prometnih modela  3.Stručnjak 3. Stručnjak za javni promet  4.Stručnjak 4. Stručnjak za sigurnost prometa  boduje se samo broj prometnih studija i slično koje uključuju cestovni i željeznički prometni sustav i sustav javnog prijevoza putnika za područje s minimalno 500.000 stanovnika u kojima je stručnjak radio. Maksimalni broj studija koji se boduje je 10.  Prema dostupnim informacijama, u Republici Hrvatskoj u zadnjih pet godina nije napravljen niti jedan Master plan prometa ili Prostorno-prometna studija za područje koje obuhvaća više od 500.000 stanovnika, a sveukupno ih nije napravljeno više od 10, pri čemu nije moguće da je isti stručnjak izradio svih 10 Studija.  Predlažemo promjenu uvjeta nadmetanja tako da se boduje maksimalno 5 studija za područje s minimalno 200.000 stanovnika, zbog činjenice da stručnjaci koji posjeduju navedeno iskustvo su dovoljno kvalificirani za provedbu ovog projekta, dok je zadržavanje traženog iskustva diskriminatorno i uvelike ograničava tržišno nadmetanje. | | **Naručitelj ostaje kod predloženih uvjeta, iz razloga što su isti razmjerni predmetu nabave te su određeni prema uvjetima u projektnom zadatku koji je sastavni dio dokumentacije za nadmetanje.** |
| 3. | Vezano na točku 36.3 POSEBNA OVLAŠTENJA I SUGLASNOSTI DoN-a navodi se:  „Zakonom o zaštiti okoliša (NN 80/13, 153/13 i 75/15) definirana je uloga Ovlaštenika u postupku Strateške procjene utjecaja na okoliš, koja je detaljnije opisana u Uredbi o strateškoj procjeni utjecaja strategije, plana i programa na okoliš (NN 3/17) te Pravilnika o uvjetima za izdavanje suglasnosti pravnim osobama za obavljanje stručnih poslova zaštite okoliša (NN 57/10). Člankom 13, stavak 3 Uredbe o strateškoj procjeni utjecaja strategije, plana i programa na okoliš definirano je kako slijedi „Ovlaštenik pri izradi strateške studije koristi najnovije vjerodostojne i dostupne podatke s obzirom na sadržaj, ciljeve i razinu obuhvata strategije, plana odnosno programa, uzimajući u obzir da se pojedina pitanja razmatraju na različitim razinama donošenja strategije, plana ili programa, te je u te svrhe prilikom izrade strateške studije dužan surađivati s izrađivačem“.  Slijedom navedenog, odabrani ponuditelj dužan se je pridržavati gore navedenih citiranih zakonskih odredbi te je također dužan uvažiti i preporuku Ministarstva zaštite okoliša i energetike prema kojoj izrađivač Master plana ne može ujedno biti i ovlaštenik za izradu strateške studije predmetnog Masterplana prilikom izvršenja ugovora.“  Upozorili bismo Naručitelja da ne postoji pisana preporuka Ministarstva zaštite okoliša i energetike prema kojoj izrađivač Masterplana ne može ujedno biti i ovlaštenik za izradu strateške studije predmetnog Masterplana prilikom izvršenja ugovora kao niti poveznica sa prethodno navedenom regulativom.  Obrazloženje prakse:  Ministarstvo čije se preporuke spominju bilo je nadležno i u postupku SPUO u kojem su izrađivač Plana i Ovlaštenik za izradu Strateške studije bila ista pravna osoba (navedeni plan donesen je 2017. godine).  Nadalje napominjemo da je suradnja ovlaštenika i izrađivača (navedena u članku 13. Stavak 3 Uredbe o strateškoj procjeni utjecaja strategije, plana i programa na okoliš ) kvalitetnija i pravovremenija ukoliko su i Ovlaštenik i Izrađivač upoznati sa svakom fazom izrade Masterplana što se u praksi pokazalo jednostavnije i efikasnije ukoliko se radi o istoj pravnoj osobi.  Obrazloženje zakonskih odredbi:  Zakonom o zaštiti okoliša (članak 40. Stavak 12) navedeno je da nositelj zahvata, odnosno operater, ne može obavljati stručne poslove zaštite okoliša u svojstvu ovlaštenika, u istom postupku koji se vodi sukladno odredbama ovog Zakona.  Nositelj zahvata u smislu Zakona o zaštiti okoliša je podnositelj zahtjeva, a Ovlaštenik odabrani ovlaštenik za SPUO. Nositelj zahvata i Ovlaštenik za SPUO u ovom slučaju nisu ni na koji način povezana društva jer ste Nositelj zahvata Vi, a ovlaštenik tvrtka odabrana za izradu Strateške studije. Stoga članak 40. Zakona o zaštiti okoliša nije primjenjiv na ovu situaciju. U skladu s time, smatramo nelogičnom i bezrazložno ograničavajućim da izrađivač plana, programa, strategije ili sličnog dokumenta koji je podložan provedbi SPUO ne bi smio biti ujedno angažiran i na izradi SPUO.  Pravilnik o uvjetima za izdavanje suglasnosti pravnim osobama za obavljanje stručnih poslova zaštite okoliša (NN 57/10) kao niti Uredba o strateškoj procjeni utjecaja zahvata na okoliš (spomenuti članak 13.) niti u jednom segmentu ne ograničavaju da izrađivač plana, programa, strategije ili sličnog dokumenta koji je podložan provedbi SPUO ne bi smio biti ujedno angažiran i na izradi SPUO.  Također bismo upozorili na članak 4. Zakona o javnoj nabavi kojim je navedeno:  (1) Naručitelj je u primjeni ovoga Zakona u odnosu na sve gospodarske subjekte obvezan poštovati načelo slobode kretanja robe, načelo slobode poslovnog nastana i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.  (2) Javna nabava ne smije biti osmišljena s namjerom izbjegavanja primjene ovoga Zakona ili izbjegavanja primjene pravila o javnoj nabavi male, odnosno velike vrijednosti ili s namjerom da se određenim gospodarskim subjektima neopravdano da prednost ili ih se stavi u nepovoljan položaj.  (3) Naručitelj je obvezan primjenjivati odredbe ovoga Zakona na način koji omogućava učinkovitu javnu nabavu te ekonomično i svrhovito trošenje javnih sredstava.  Primjena uvjeta kavi su trenutno navedeni u dokumentaciji o nabavi dovela bi do upravo suprotnog učinka, odnosno kršenja načela tržišnog natjecanja i zabrane diskriminacije te do neučinkovitog i neekonomičnog trošenja javnih sredstava.  Slijedom navedenog ne vidimo zakonsko uporište te bismo sugerirali brisanje dijela koji se odnosi na uvažavanje preporuke Ministarstva zaštite okoliša i energetike prema kojoj izrađivač Masterplana ne može ujedno biti i ovlaštenik za izradu strateške studije predmetnog Masterplana prilikom izvršenja ugovora.    Nadamo se da će naručitelj razmotriti naše primjedbe odnosno prijedloge te da će ih, obzirom na obvezu poštivanja načela javne nabave, a osobito načela zabrane diskriminacije te načela tržišnog natjecanja i prihvatiti. | | Usvaja se prijedlog pod rednim brojem 3:  **Iz dokumentacije za nadmetanje briše se slijedeći tekst:**  ~~Slijedom navedenog, odabrani ponuditelj dužan se je pridržavati gore navedenih citiranih zakonskih odredbi te je također dužan uvažiti i preporuku Ministarstva zaštite okoliša i energetike prema kojoj izrađivač Master plana ne može ujedno biti i ovlaštenik za izradu strateške studije predmetnog Masterplana prilikom izvršenja ugovora.“~~  **Izmjena dokumentacije točka 36** |